Diari Oficial de la Generalitat Valenciana


Sumari del DOGV 3997, del 11-05-2001 (2001/3803)

ACORD de 24 de gener de 2001, de la Comissió Territorial d'Urbanisme d'Alacant, que fa referència a la modificació núm. 1 de les Normes Subsidiàries del municipi de Salinas.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3997

Data del DOGV
:   11-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3803


Data del document
:   24-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Salinas
    * pla d'urbanisme

ACORD de 24 de gener de 2001, de la Comissió Territorial d'Urbanisme d'Alacant, que fa referència a la modificació núm. 1 de les Normes Subsidiàries del municipi de Salinas. [2001/3803]
  
Vist l'expedient de referència i d'acord amb els següents antecedents i consideracions
  
Antecedents de fet
  
Primer
  
L'Ajuntament, en la sessió plenària realitzada el dia 3 de juliol de 2000, va acordar-ne l'aprovació provisional, després de sotmetre l'expedient a informació pública per mitjà dels anuncis publicats en el Diari Oficial de la Generalitat Valenciana, de 22 de maig de 2000, i en el diari Información de 6 de maig del mateix any. Durant el període d'exposició pública es va presentar una al·legació, que va ser desestimada.
  
Segon
  
La documentació està integrada per memòria informativa i justificativa i plànols d'informació i d'ordenació.
  
Tercer
  
L'objecte de l'expedient és la modificació del traçat de la rotonda d'accés des de la carretera de Sax a Monòver (CV-830) als polígons industrials La Noria I i La Noria II amb el propòsit de conservar els arbres del parc urbà limítrof i d'acord amb els criteris dels serveis de la Direcció General de Carreteres de la Conselleria d'Obres Públiques, Urbanisme i Transports.
  
També se suprimeix el vial de límit (est i sud) del parc (zona Z) i es justifica amb els mateixos arguments que el punt anterior i per considerar-lo innecessari dins de l'esquema estructural viari de Salinas.
  
Quart
  
Consta en l'expedient l'informe de l'Oficina del Pla de Carreteres de la Conselleria d'Obres Públiques, Urbanisme i Transports emés el 6 de desembre de 2000 en sentit favorable.
  
Consideracions tecnicojurídiques
  
Primera
  
El procediment seguit per l'Ajuntament està d'acord amb el que estableix l'article 38 per remissió de l'article 55 de la Llei Reguladora de l'Activitat Urbanística (d'ara endavant LRAU).
  
Segona
  
La documentació està completa, als efectes del compliment de l'article 27 de la LRAU.
  
Tercera
  
Les determinacions que conté la modificació comporten una millora de la infraestructura viària, així com l'espai lliure públic destinat a parc urbà. Per això, es consideren correctes des del punt de vista de les exigències de la política urbanística i territorial de la Generalitat i no es troben en contradicció amb les disposicions legals d'aplicació, en els termes que estableix l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de pla general de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament la modificació núm. 1 de les normes subsidiàries del municipi de Salinas.
  
2n) Publicar íntegrament el present acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que estableixen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.